CELEX: C2006/131/34
Language: et
Date: 2006-06-03 00:00:00
Title: Kohtuasi C-465/04: Euroopa Kohtu (esimene koda)  23. märtsi 2006.  aasta otsus (Corte suprema di cassazione eelotsusetaotlus) — Honyvem Informazioni Commerciali Srl  versus  Mariella De Zotti (Füüsilisest isikust ettevõtjana tegutsevad kaubandusagendid — Direktiiv 86/653/EMÜ — Kaubandusagendi õigus hüvitisele pärast lepingu lõppemist)

3.6.2006   
            
            
               ET
            
            
               Euroopa Liidu Teataja
            
            
               C 131/19
            
         Euroopa Kohtu (esimene koda) 23. märtsi 2006. aasta otsus (Corte suprema di cassazione eelotsusetaotlus) — Honyvem Informazioni Commerciali Srl versus Mariella De Zotti
   (Kohtuasi C-465/04) (1)
   
   (Füüsilisest isikust ettevõtjana tegutsevad kaubandusagendid - Direktiiv 86/653/EMÜ - Kaubandusagendi õigus hüvitisele pärast lepingu lõppemist)
   (2006/C 131/34)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Hageja: Honyvem Informazioni Commerciali Srl
   
      Kostja: Mariella De Zotti
   Kohtuasja ese
   Eelotsusetaotlus — Corte suprema di cassazione — Nõukogu 18. detsembri 1986. aasta direktiivi 86/653/EMÜ füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta (EÜT L 382, lk 17) artiklite 17 ja 19 tõlgendamine — Kaubandusagendi õigus hüvitisele või kahju hüvitamisele pärast lepingu lõppemist
   Resolutiivosa
   
               1.
            
            
               Nõukogu 18. detsembri 1986. aasta direktiivi 86/653/EMÜ füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta artiklit 19 tuleb tõlgendada nii, et nimetatud direktiivi artikli 17 lõike 2 kohaldamisest tulenevat lahkumishüvitist ei või kollektiivlepingu alusel asendada hüvitisega, mis määratakse kindlaks muude kriteeriumide kohaselt kui need, mis ette nähtud viimasena nimetatud sättes, välja arvatud juhul, kui on tuvastatud, et sellise kollektiivlepingu kohaldamine tagab kaubandusagendile kõikidel juhtudel viidatud artikli kohaldamise tulemusena saadavast hüvitisest suurema või sellega võrdse hüvitise.
            
         
               2.
            
            
               Direktiivi 86/653 artikli 17 lõikega 2 loodud raamistiku piires on liikmesriikidele antud kaalutlusõigus, mida neil on lubatud teostada eelkõige võrdsuse põhimõtte kohaselt.
            
         
      (1)  ELT C 31, 5.2.2005.